166:: Administració pública:: Ciències socials:: Cultura:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"Aporta competències tècniques que permeten el foment d'actituds i creences igualitàries, la promoció del respecte i la responsabilitat personal..."
Extret del post sobre Manual per a la prevenció de la violència masclista [ + ]
Llei 19/2014, del 29 de desembre, de transparència, accés a la informació pública i bon govern
Col·lecció Quaderns de Legislació
Text de la Llei sobre la transparència, l'accés a la informació pública i el bon govern, aprovada pel Govern de la Generalitat de Catalunya, que neix amb la voluntat de recuperar i incrementar la confiança dels ciutadans envers la gestió pública i la política, facilitar i promoure el retiment de comptes, i garantir l'ètica dels gestors públics i els governants.
Inclou un índex sistemàtic i un altre d'analític.
Guia sobre celebracions funeràries de creences i conviccions
L'obra permet la consulta sobre la diversitat de celebracions i cerimònies rituals funeràries i de pregària de les diferents comunitats i tradicions religioses presents a Catalunya.
El contingut de la guia, de 165 pàgines, ofereix diverses fitxes amb informació bàsica i recursos pràctics per a la celebració de les exèquies d'acord amb les pràctiques cada confessió.
Lluís Companys: vida, reivindicació i memòria d'un president: en commemoració del 75è aniversari del seu afusellament
Col·lecció Documents del Memorial Democràtic
El cinquè volum de la col·lecció "Documents del Memorial Democràtic" homenatja la figura de Lluís Companys, l'any en què es commemora el 75è aniversari del seu afusellament per part de la dictadura franquista, amb l'aproximació que diversos especialistes fan a alguns moments cabdals de la seva trajectòria vital, professional i política fins a arribar al tràgic final.
La publicació mostra també les activitats reivindicatives dutes a terme a nivell polític, científic i popular des del moment de la seva mort, i especialment des del moment en què Catalunya va recuperar les llibertats, les institucions d'autogovern i la democràcia.
Catàleg de l'exposició que el Museu Nacional d'Art de Catalunya acull del 9 d'octubre de 2015 al 28 de febrer de 2016 i que presenta un conjunt extraordinari i en la seva majoria inèdit de natures mortes i gerros d'artistes del segle XVII, com ara Juan van der Hamen, Pedro de Camprobín o Juan de Arellano, entre d'altres.
Les 19 pintures, procedents d'una col·lecció privada, ingressen al museu en dipòsit per cinc anys.
Una vegada finalitzada l'exposició s'incorporaran a la nova presentació de la col·lecció del Renaixement i barroc que s'inaugurarà el 2016.
Fòrum sobre el Dret a Decidir (II)
Col·lecció Institut d'Estudis Autonòmics
Al llarg de 2004 el dret a decidir va mantenir, i fins i tot incrementar, el seu protagonisme.
L'Institut d'Estudis Autonòmics va voler donar continuïtat al Fòrum sobre el Dret a Decidir, amb nous temes i nous debats estructurats en quatre sessions: dues conferències i dues taules rodones, al voltant de dos grans temes: els drets lingüístics de les minories en perspectiva comparada Quebec/Catalunya, i la construcció jurídica i política del dret a decidir.
Amb aquests materials l'Institut d'Estudis Autonòmics vol contribuir a la reflexió jurídica i acadèmica sobre la configuració del dret a decidir que ha deixat de ser un "dret en construcció" o un simple concepte transversal i ambigu per convertir-se de debò en un dret democràtic.